**ESCRIT PER INCORPORAR AL FINAL DELS DICTÀMENS JUDICIALS**

Es fa constar:

Que el pagament de la minuta dels honoraris d’aquest peritatge el tramitaré davant els òrgans territorials del Departament de Justícia, seguint les disposicions de l’Ordre JUS/419/2009, de 17 de setembre, relativa al pagament de peritatges judicials a càrrec del Departament de Justícia.

Que d’acord amb el que estableix l’ article 7.4 de l’Ordre JUS/419/2009, els òrgans territorials del Departament de Justícia us comunicaran l’import dels honoraris als efectes de la taxació i la regulació de les costes del procediment.

Sol·licito:

Que els honoraris de la minuta d’aquest peritatge es tinguin en compte a la taxació de costes que es practiqui en el moment processal oportú. Així, en el cas que la part condemnada s’hagués de fer càrrec de les costes i el Departament de Justícia hagués avançat el seu pagament, en el moment que la part obligada a pagar faci efectiu l’import del peritatge, es disposi el seu ingrés al compte corresponent de la Generalitat de Catalunya.